title: Τεχνολογία Blockchain και ανάπτυξη έξυπνων συμβολαίων για την αγοραπωλησία μοναδικών τεκμηρίων
title: Blockchain technology and development of smart contracts for the purchase and sale of unique tokens
titleType: AlternativeTitle
Creators: name: Χρηστίδης, Ιωάννης
Publisher: name: Πανεπιστήμιο Δυτικής Αττικής
Year: 2020
Subjects: Blockchain
Cryptocurrency
Smart contracts
Non-fungible token
ERC-20
ERC-721
Κρυπτονομίσματα
Κρυπτογραφία
Bitcoin

description: Η τεχνολογία Blockchain χρησιμοποιήθηκε αρχικά από τον Shatoshi Nakamoto το 2009 για την δημιουργία της πλατφόρμας bitcoin, ενός ψηφιακού κρυπτονομίσματος που ακόμα και σήμερα θεωρείται το πιο επιτυχημένο κρυπτονόμισμα παγκοσμίως. Η πλατφόρμα του bitcoin χρησιμοποιείται κυρίως για την εκτέλεση ψηφιακών οικονομικών συναλλαγών μεταξύ αγνώστων χωρίς την ύπαρξη μιας οντότητας που μεσολαβεί για την έγκυρη ολοκλήρωση τους. Η δημιουργία του bitcoin άλλαξε ριζικά τον τρόπο που γίνονται οι διαδικτυακές συναλλαγές. Μετά από το bitcoin αναπτύχθηκαν πολλές ακόμα μορφές κρυπτονομισμάτων αλλά οι περισσότερες ακολουθούσαν παρόμοια αρχή λειτουργίας με το bitcoin χωρίς να προσφέρουν κάτι διαφορετικό. Όμως η τεχνολογία blockchain συνέχισε να εξελίσσεται και κατά συνέπεια το φάσμα των εφαρμογών στις οποίες χρησιμοποιείται συνεχώς επεκτείνεται. Πλέον η τεχνολογία αυτή χρησιμοποιείται σε εφαρμογές της βιομηχανίας, της οικονομίας και της απλής καθημερινότητας ενός ατόμου λόγω της ασφάλειας και της εγκυρότητας που προσδίδει. Το 2013 δημιουργήθηκε, από τον Vitalik Buterin, το Ethereum blockchain, μία πλατφόρμα που υποστηρίζει τη δημιουργία κατανεμημένων εφαρμογών γνωστά ως DApps (decentralized applications). Οι κατανεμημένες εφαρμογές που αναπτύσσονται στο ethereum blockchain δεν περιορίζονται μόνο σε οικονομικές συναλλαγές όπως στο bitcoin διότι η πλατφόρμα του ethereum επιτρέπει την δημιουργία ποικίλων ειδών εφαρμογών χρησιμοποιώντας λογική που είναι αποθηκευμένη μέσα στο δίκτυο, τα γνωστά έξυπνα συμβόλαια. Τα έξυπνα συμβόλαια είναι αρχεία κώδικα που εκτελούνται με απολυτότητα και ντετερμινισμό, με αποτέλεσμα η λειτουργικότητα τους να είναι καθολική. Πιθανές εφαρμογές που βασίζονται στη λειτουργικότητα ενός έξυπνου συμβολαίου και δεν αφορούν οικονομικές συναλλαγές είναι η κατοχύρωση δικαιωμάτων, logistics ή ακόμα και εφαρμογές που προσδίδουν μια μορφή ιεραρχίας. Η παρούσα διπλωματική εργασία δημιουργήθηκε με σκοπό να αναδείξει τις δυνατότητες και τα όρια των έξυπνων συμβολαίων καθώς και προβλήματα που μπορεί να υπάρξουν κατά την ανάπτυξη τους και κατά την εφαρμογή τους. Η εφαρμογή αναπτύσσεται σε ένα τοπικό ethereumblockchain δίκτυο και πραγματεύεται την δημιουργία ψηφιακών τεκμηρίων(token). Τα ψηφιακά τεκμήρια είναι γνωστά στη κοινότητα του ethereum σαν άυλα περιουσιακά στοιχεία τα οποία μπορούν να πάρουν τη μορφή κρυπτοοικονομίας ή να έχουν την ιδιότητα της μοναδικότητας, με αποτέλεσμα να είναι ξεχωριστά και να αποκτούν συγκεκριμένα χαρακτηριστικά. Στην συγκεκριμένη εφαρμογή αναπτύσσονται και τα δύο ήδη τεκμηρίων που αναφέρθηκαν με αποτέλεσμα να δημιουργηθεί μία ψηφιακή αγορά με μοναδικά τεκμήρια τα οποία μπορούν να δημιουργηθούν, να αγοραστούν και να πωληθούν με αντάλλαγμα τα τεκμήρια που προσομοιάζουν την κρυπτοοικονομία. Σε κάθε περίπτωση ο κοινός παράγοντας για την δημιουργία των τεκμηρίων είναι η «ιδιότητα της ιδιοκτησίας», δηλαδή ότι ένα τεκμήριο, είτε είναι μοναδικό είτε είναι νόμισμα, ανήκει σε έναν συγκεκριμένο χρήστη που έχει όλες τις δυνατότητες που του προσδίδει αυτό το τεκμήριο και κανείς άλλος χρήστης δε μπορεί να το χρησιμοποιήσει.